stanford-oval/wikipedia huggingface dataset:
ลำแพน
การใช้ประโยชน์

ผลมีรสออกเปรี้ยว มีเมล็ดมาก ออกดอกและผลตลอดทั้งปี รับประทานได้ ผลสามารถนำมาทำขนมลำแพนกวนได้ โดยนำผลลำแพนที่ไม่แก่จัด เปลือกยังเป็นสีเขียวเข้ม เนื้อแข็งไปปั่นให้แหลก นำไปกวนกับมะพร้าวขูด ใส่หัวกะทินิดหน่อย กวนจนเป็นสีน้ำตาลอ่อนจึงใส่น้ำตาล ขนมจะคล้ายพุทรากวนแต่สีอ่อนกว่า เนื้อเนียนกว่า เป็นขนมพื้นบ้านของอำเภอบ้านแหลม จังหวัดเพชรบุรี
ลูกน้ำนม

| ลูกน้ำนม |
| --- | --- |

ลูกน้ำนมผลสีม่วง

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Ericales
วงศ์:: Sapotaceae
สกุล:: Chrysophyllum
สปีชีส์:: C.  cainito
ชื่อทวินาม
Chrysophyllum cainito L.

ลูกน้ำนมผ่าครึ่ง
ผลสีเขียวหรือม่วง
ผลสด
ลูกน้ำนม (ชื่อวิทยาศาสตร์: Chrysophyllum cainito) เป็นพืชพื้นเมืองของฟิลิปปินส์ ไทย เวียดนาม กัมพูชา ลาว เป็นไม้ยืนต้น ใบเดี่ยว ยาวรี หน้าใบเป็นมัน เขียวเข้ม หลังใบเป็นสีแดง เป็นมัน ดอกออกเป็นช่อ ตามซอกใบ สีเขียวอมเหลือง หรือชมพูอมขาว กลื่นหอม ผลทรงกลม มีทั้งพันธุ์สีเขียว พันธุ์สีเหลืองและพันธุ์สีม่วงแดง พันธุ์เปลือกเขียว เนื้อสีขาว ส่วนพันธุ์เปลือกม่วง เนื้อสีขาวอมม่วง รสหวานหอม เมล็ดสีน้ำตาลอ่อน กินเป็นผลไม้สด
ชื่อสามัญของลูกน้ำนมมีหลายชื่อเช่น cainito, caimito, star apple, golden leaf tree, abiaba, pomme dulait, estrella, milk fruit, aguay ภาษาเวียดนามเรียกว่า vú sữa (วู้ เสือ) ภาษาเขมรเรียกว่า ផ្លែទឹកដោះ (พฺลา͜เอตึกเดาะห)
ผลของลูกน้ำนมมีสารต้านอนุมูลอิสระ เปลือกต้นเป็นยาบำรุงและยาชูกำลัง  ยาต้มจากเปลือกใช้เป็นยาแก้ไอ
สปีชีส์ใกล้เคียงเรียกสตาร์แอปเปิล พบในทวีปแอฟริกา เช่น C. albidum และ C. africanum
ในเวียดนาม พันธุ์ที่มีชื่อเสียงมากคือ Lò Rèn มาจากจังหวัดเตี่ยนซาง ในเซียร์ราลีโอน เรียกว่า "Bobi wata"
ในลาวเรียก หมากน้ำนม บางพื้นที่เรียก หมากยาง
แหล่งข้อมูลอื่น

Dept. of Horticulture Purdue University
Fruits From America: Chrysophyllum cainito เก็บถาวร 2003-01-06 ที่ เวย์แบ็กแมชชีน
Quisqualis Site Entry for C. cainito
ว่านดาบนารายณ์

| ว่านดาบนารายณ์ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Iridaceae
วงศ์ย่อย:: Iridoideae
เผ่า:: Mariceae
สกุล:: Neomarica
สปีชีส์:: N.  northiana
ชื่อทวินาม
Neomarica northiana (Schneev.) Sprague

ว่านดาบนารายณ์ ชื่อวิทยาศาสตร์:  Neomarica northiana หรือว่านกำแพง ว่านไชยมงคล อยู่ในวงศ์ Iridaceae เป็นไม้ล้มลุกมีเหง้าใต้ดิน ใบเดี่ยว เรียงซ้อนกันเป็นแผง ใบสีเขียวเป็นมัน กลางใบนูนเป็นเส้น ดอกช่อออกตามซอกใบ ดอกสีขาว เป็นพืชท้องถิ่นในบราซิล เป็นพืชที่ขนาดใหญ่ที่สุดในวงศ์นี้ มีลักษณะคล้ายว่านหางช้าง แต่ใบสีเขียวเข้มกว่า ดอกโตกว่า ใช้เป็นไม้ประดับ ในทางไสยศาสตร์เชื่อว่าช่วยป้องกันคุณไสย ลมเพลมพัดได้
รวมภาพ

ส่วนที่ใช้ขยายพันธุ์
ดอกมุมใกล้
ต้น
วัดสว่างอารมณ์วรวิหาร

สำหรับวัดสว่างอารมณ์แห่งอื่น ดูที่ วัดสว่างอารมณ์
| วัดสว่างอารมณ์วรวิหาร |
| --- | --- |

ชื่อสามัญ: วัดสว่างอารมณ์, วัดสว่างอารมณ์วรวิหาร, วัดจวน
ที่ตั้ง: ตำบลเมืองสวรรคโลก อำเภอสวรรคโลก จังหวัดสุโขทัย
ประเภท: พระอารามหลวงชั้นตรี ชนิดวรวิหาร
นิกาย: มหานิกาย
 สถานีย่อยพระพุทธศาสนา
วัดสว่างอารมณ์วรวิหาร หรือวัดจวน ตั้งอยู่ริมแม่น้ำยม ในเขตตำบลเมืองสวรรคโลก อำเภอสวรรคโลก เป็นพระอารามหลวงชั้นตรี ชนิดวรวิหาร เป็นวัดคู่บ้านคู่เมืองของชาวสวรรคโลกมาแต่ช้านานเคยเป็นวัดที่เจ้าเมืองและกรมการเมืองสวรรคโลกกระทำพิธีถือน้ำพิพัฒน์สัตยา ณ เบื้องพระพักตร์พระพุทธเรืองฤทธิ์ ในระหว่างปี พ.ศ. 2372-2475 เคยเป็นที่ตั้งโรงเรียนประจำอำเภอสวรรคโลก คือโรงเรียนสวรรควิทยา ปัจจุบันคือโรงเรียนสวรรค์อนันต์วิทยา
ได้รับการสถาปนาขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช เมื่อประมาณปี พ.ศ. 2338
นอกจากนี้ยังเป็นวัดที่สมเด็จพระศรีพัชรินทราบรมราชินีนาถ พระบรมราชชนนีพันปีหลวง และสมเด็จพระมาตุจฉาเจ้า เคยเสด็จกราบมนัสการพระพุทธเรืองฤทธิ์ ที่อุโบสถวัดสว่างอารมณ์ และมีพระราชศรัทธาพระราชทานทรัพย์เพื่อการบูรณะปฏิส้งขรณ์วัด ในเดือนกันยายน พ.ศ. 2455 (ร.ศ.130) เมื่อคราวเสด็จประพาศหัวเมืองสวรรคโลก ดังมีหลักฐานปรากฏใน ราชกิจจานุเบกษา  เล่ม 29 ตอน  ง	0  วันที่ 9 กุมภาพันธ์ พ.ศ. 2455
ที่ตั้ง

สถานที่ตั้ง ตั้งอยู่เลขที่ 163 ถนน จรดวิถีถ่อง ตำบลเมืองสวรรคโลก อำเภอสวรรคโลก จังหวัดสุโขทัย พื้นที่วัดโดยทั่วไปเป็นที่ราบอยู่ติดริมแม่น้ำยม มีกำแพงล้อมรอบ มีอาณาเขตทิศเหนือติดกับถนนสาย 8 ทิศใต้ติดกับถนนราษฎร์ ทิศตะวันออกติดกับถนนจรดวิถีถ่อง และทิศตะวันตกติดกับถนนหน้าเมือง
ประวัติ

วัดสว่างอารมณ์วรวิหารหรือวัดจวน เป็นวัดคู่บ้านคู่เมืองของชาวสวรรคโลกมาแต่ช้านาน เพราะคำว่า “จวน” นั้นมาจากความหมายที่ว่า ที่ว่าการของผู้ปกครอง อันหมายถึงจวนของพระยาวิชิตภักดี (ชื่อเดิม “นาค”/พ.ศ. 2378-2385) ต้นสกุลวิชิตนาค พระยาผู้ปกครองเมืองสวรรคโลกในรัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 และได้ทำการโยกย้ายเมืองสวรรคโลกมาที่นี่ จึงได้สร้างวัดเพื่อเป็นวัดคู่บ้านคู่เมืองแก่เมืองสวรรคโลกโดยใช้ชื่อว่าวัดสว่างอารมณ์วรวิหาร และมอบถวายที่ดินถึง 42 ไร่ ให้เป็นที่ตั้งวัดและบริจาคจวนหรือเรือนพักให้เป็นเสนาสนะสงฆ์ด้วย ชาวบ้านจึงเรียกว่าวัดจวนที่ติดปากชาวบ้านเรียกกันจนถึงปัจจุบัน
วัดสว่างอารมณ์  ได้รับการจดทะเบียน และได้รับพระราชทานวิสุงคามสีมา เมื่อประมาณ พ.ศ. 2330 ต่อมาเมื่อวันที่ 4 มกราคม พ.ศ. 2501 พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้ยกฐานะขึ้นเป็นพระอารามหลวงชั้นตรี ชนิดวรวิหาร
ปูชนียวัตถุที่สำคัญ

พระพุทธเรืองฤทธิ์ เป็นพระพุทธรูปหล่อสำริดสมัยสุโขทัย หน้าตักกว้าง 2.30 เมตร สูง 2.80 เมตร มีพุทธลักษณะสวยงามมาก แต่เดิมประดิษฐานอยู่ที่อุโบสถวัดพระศรีรัตนมหาธาตุเชลียง (วัดพระปรางค์) เมืองสวรรคโลกเก่า (อำเภอศรีสัชนาลัยในปัจจุบัน) ต่อมาเมื่อพระยาวิชิตภักดี (นาค) สร้างวัดสว่างอารมณ์เสร็จแล้วได้อัญเชิญมาประดิษฐาน เป็นพระประธานภายในพระอุโบสถ ตั้งแต่นั้นเป็นต้นมา
พระอุโบสถ สร้างเมื่อปี พ.ศ. 2330 เป็นอาคารทรงไทย กว้าง 8 เมตร ยาว 22 เมตร สูง 16 เมตร เป็นที่ประดิษฐานพระพุทธเรืองฤทธิ์
พระวิหาร สร้างเมื่อปี พ.ศ. 2330 เป็นอาคารทรงไทย กว้าง 7.50 เมตร ยาว 14 เมตร สูง 15 เมตร เป็นที่เก็บรักษาพระพุทธรูปปางต่าง ๆ ของวัด
พระมณฑป สร้างเมื่อปี พ.ศ. 2424 โดยตระกูลคันธนาค เป็นอาคารทรงไทยจตุรมุข กว้างยาวด้านละ 11.50 เมตร มีกำแพงล้อมรอบ พร้อมซุ้มประตูทั้งสี่มุขเป็นที่ประดิษฐานรอยพระพุทธบาทจำลอง
ลำดับเจ้าอาวาส

เจ้าอธิการอุ่ม
พระครูอาทรสังวรศีล
พระวชิรสิริคุณ
วัดโพธิสัมพันธ์

| วัดโพธิสัมพันธ์ |
| --- | --- |


ชื่อสามัญ: วัดโพธิสัมพันธ์ นาเกลือ  เมืองพัทยา
ที่ตั้ง: 152 หมู่ 5 ถนนพัทยา-นาเกลือ   ตำบลนาเกลือ อำเภอบางละมุง ชลบุรี  ประเทศไทย 20150
ประเภท: วัดราษฏร์ธรรมยุติกนิกาย
นิกาย: ธรรมยุติกนิกาย
พระประธาน: พระพุทธโพธิมงคล ศรีชลธรรมมิกนาถ ศิลปวรวิลาศสุโขมญาณบพิตร
พระพุทธรูปสำคัญ: -
เจ้าอาวาส: พระครูปัญญาพัฒนาภรณ์ (ปัญญา ปุญฺญจโย)
จุดสนใจ: พระอุโบสถวัดโพธิสัมพันธ์
กิจกรรม: ประเพณีสำคัญทางศาสนา
เว็บไซต์: -
 สถานีย่อยพระพุทธศาสนา
วัดโพธิสัมพันธ์ ตั้งขึ้นเมื่อวันที่ 21 ธันวาคม พ.ศ. 2498 โดยมีนายโปร่ง - นางยิน พันธ์สำเนียง ผู้ถวายที่ดินสร้างวัด 5 ไร่ และท่านพระครูโพธิสารประสาธน์ เป็นผู้เริ่มดำเนินการสร้างวัด ในปี พ.ศ. 2498 ซึ่งบริเวณที่ตั้งวัดนี้มีต้นโพธิ์ทะเล ขึ้นจึงใช้คำว่า  "โพธิ" นำหน้า และนามสกุลของเจ้าของที่ดินเฉพาะคำว่า "พันธ์" มาสัมพันธ์กัน จึงใช้คำว่า  "โพธิสัมพันธ์" และใช้ชื่อวัดว่า "วัดโพธิสัมพันธ์" ตลอดมาจึนถึงปัจจุบัน ในปี พ.ศ. 2500 วางศิลาฤกษ์พระอุโบสถ และได้อันเชิญพระปฏิมาประธานขึ้นพระดิษฐานบนแท่นพระอุโบสถ ได้พระราชทานวิสุงคามสีมา เมื่อวันที่ 5 กุมภาพันธ์ พ.ศ. 2500 พระครูปัญญาพัฒนาภรณ์ เป็นเจ้าอาวาสองค์ปัจจุบัน
รายนามเจ้าอาวาสวัดตั้งแต่อดีตจนถึงปัจจุบัน

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รายนาม | เริ่มวาระ | สิ้นสุดวาระ | รวมระยะเวลา (ปี) | หมายเหตุ |
| 1 | พระครูโพธิสารประสาธน์ (บุญมี อคฺคปุญฺโญ) | พ.ศ. 2498 | 14 เมษายน พ.ศ. 2517 | 19 ปี | เจ้าอาวาสองค์แรก |
| 2 | พระครูปัญญาพัฒนาภรณ์ (ปัญญา ปุญฺญจโย) | พ.ศ. 2522 | ปัจจุบัน | - |  |
แหล่งข้อมูลอื่น

ประวัติ วัดโพธิสัมพันธ์ นาเกลือ[ลิงก์เสีย]
วัตตาลัปปาม

| --- | --- |
มื้อ: ขนม
แหล่งกำเนิด: ศรีลังกา
ภูมิภาค: เอเชียใต้
ส่วนผสมหลัก: กะทิ หรือนมข้นจืด น้ำตาล ไข่ เม็ดมะม่วงหิมพานต์ อบเชย กานพลู จันทน์เทศและเครื่องเทศอื่นๆ
 ตำราอาหาร: วัตตาลัปปาม   สื่อ: วัตตาลัปปาม
วัตตาลัปปาม (Watalappam) เป็นขนมของศรีลังกา มีลักษณะคล้ายข้าวเหนียวสังขยา ทำจากไข่ น้ำตาลคีตุลจากต้นเต่าร้าง ใส่กระวานเทศ อบเชย และเม็ดมะม่วงหิมพานต์ ขนมนี้ได้รับอิทธิพลจากชาวมลายูที่อพยพไปศรีลังกาในสมัยเป็นอาณานิคมของอังกฤษ แล้วจึงแพร่หลายไปทั่วประเทศ
สกอตติชลีกคัพ

| --- | --- |
ก่อตั้ง: 1946
ภูมิภาค: สกอตแลนด์
จำนวนทีม: 44
ทีมชนะเลิศปัจจุบัน: เซลติก
ทีมที่ประสบความสำเร็จที่สุด: เรนเจอส์ (27 สมัย)
ผู้แพร่ภาพโทรทัศน์: บีทีสปอร์ต
 สกอตติชลีกคัพ ฤดูกาล 2019–20
สกอตติชลีกคัพ หรือ เบ็ตเฟรดคัพ ตามชื่อผู้สนับสนุน เป็นการแข่งขันฟุตบอลถ้วยของสโมสรในสกอตติชโปรเฟสชันนัลฟุตบอลลีก (SPFL) จัดขึ้นครั้งแรกในฤดูกาล 1946–47 ถือเป็นถ้วยลีกคัพที่เก่าแก่ที่สุดในโลก เดิมทีสกอตติชลีกคัพเป็นการแข่งขันแบบแพ้คัดออก แต่ได้ปรับเปลี่ยนมาเป็นการแข่งขันแบบพบกันหมดผสมกับแพ้คัดออกนับตั้งแต่ฤดูกาล 2016–17 เป็นต้นมา
เรนเจอส์ เป็นสโมสรที่ชนะเลิศถ้วยนี้มากที่สุดที่ 27 สมัย ส่วนผู้ชนะเลิศในปัจจุบันคือ เซลติก ซึ่งสามารถเอาชนะเรนเจอส์ 1–0 เมื่อวันที่ 8 ธันวาคม ค.ศ. 2019
ในปัจจุบัน ผู้ถือครองลิขสิทธิ์ถ่ายทอดสดในประเทศคือ บีทีสปอร์ต ซึ่งได้มาแทนที่ บีบีซี สกอตแลนด์ นับตั้งแต่ฤดูกาล 2016–17 เป็นต้นมา
รายชื่อประเทศเรียงตามจำนวนอินเตอร์เน็ตโฮลต์

จำนวนของเครื่องแม่ข่ายอินเทอร์เน็ตในโลก 1969-2012 แหล่ง: ระบบอินเทอร์เน็ต Consortiumน
ด้านล่างนี้เป็น รายชื่อประเทศตามจำนวนโฮสต์อินเทอร์เน็ต ซึ่งเป็นข้อมูลจากเดอะเวิลด์แฟกต์บุ๊ก เมื่อปี ค.ศ. 2012
รายพระนามพระราชบุตรของฟาโรห์แรเมซีสที่ 2

แม่แบบ:ยังเขียนไม่จบ
ฟาโรห์แรเมซีสที่ 2 มหาราช มีพระราชโอรส และ พระราชธิดาจำนวนมาก ซึ่งมีพระราชโอรสประมาณ 48 ถึง 50 องค์ และพระราชธิดาประมาณ 40 ถึง 53 พระองค์ ซึ่งพระองค์ก็ได้ให้สลักรายพระนามพระราชบุตรไว้ในอนุสาวรีย์วิหารหลายแห่ง
พระราชโอรสองค์แรกของฟาโรห์แรเมซีสที่ 2 มักจะปรากฏในลำดับเดียวกันกับคำพรรณนา รายพระนามพระราชบุตรถูกค้นพบใน Ramesseum, Luxor, Wadi es-Sebua และ Abydos พระนามบางพระนามเป็นที่รู้จักจาก ostraka สุสานและที่อื่น ๆ พระราชโอรสของฟาโรห์แรเมซีสที่ 2 ปรากฏในภาพวาดสงครามและชัยชนะจากสงครามเช่นสงครามแห่งคาเดชและสงครามบุกเมืองซีเรีย ในช่วงรัชกาลของพระองค์ (ปีที่ 5 และ 10 ตามลำดับ) ดังนั้นจึงมีแนวโน้มพระราชบุตรของฟาโรห์แรเมซีสที่ 2 สิ้นพระชนม์ก่อนที่จะขึ้นครองบัลลังก์ไอยคุปต์ ดังนั้นพระราชบุตรของฟาโรห์แรเมซีสที่ 2 หลายพระองค์จึงถูกฝังไว้ในหุบเขากษัตริย์ รหัสสุสาน KV5
ฟาโรห์แรเมซีสที่ 2 มหาราช พยามสลักพระนามพระราชบุตรของพระองค์เอาไว้ในอนุสาวรีย์วิหาร ซึ่งขัดกับประเพณีของอียิปต์มาแต่เดิม ที่คือการสลักชายหนุ่มอยู่เบื้องหลัง จนกว่าจะมีพระนามเป็นทางการที่สำคัญ
นี่อาจเป็นหลักฐานที่ว่าพระวงษ์ของพระองค์ไม่ได้มาจากราชวงศ์
พระราชโอรส > พระราชธิดา

| ลำดับ | พระรูป | พระนามและความหมาย | หมายเหตุ |
| --- | --- | --- | --- |
| 1 |  | บินท์อานัต (ธิดาแห่งอนัธ) |  |
| 2 |  | บาเค็ตมุต (ผู้รับใช้เทพีมุต) |  |
| 3 |  | เนเฟเร็ตอาริ | อาจเป็นพระสวามีของ อามุน-เฮร์-เคเปชเอ็ฟ |
| 4 |  | เมริตอามุน (ผู้เป็นที่รักแห่งอามุน) |  |
| 5 |  | เนบเอ็ตทาวี (สตรีสองแผ่นดิน) |  |
| 6 |  | ไอซิสเนเฟเร็ตที่ 2 (ไอซิสผู้งดงาม) |  |
| 7 |  | เฮนุตทาวี (นายหญิงแห่งสองแผ่นดิน) | พระราชธิดาประสูติแต่พระมเหสีเนเฟเร็ตอาริ |
| 8 |  | เวร์เอ็นโร | - |
| 9 |  | เน็ตจ์เอ็มมุต (มุตที่หวาน) | มีแนวโน้มที่จะเหมือนกันกับผู้หญิงคนหนึ่งที่เป็นลูกสาวของ Iwy และถูกฝังไว้กับกลุ่มเจ้าหญิงแห่งราชวงศ์ที่ 18 ใน Sheikh Abd el-Qurna |
| 10 |  | ปีปุย |  |
↑  Dodson & Hilton 2004, p. 168. sfn error: no target: CITEREFDodsonHilton2004 (help)
↑  Dodson & Hilton 2004, p. 174. sfn error: no target: CITEREFDodsonHilton2004 (help)
↑  Dodson & Hilton 2004, pp. 167 & 172. sfn error: no target: CITEREFDodsonHilton2004 (help)
↑  Dodson & Hilton 2004, p. 171. sfn error: no target: CITEREFDodsonHilton2004 (help)
↑  Dodson & Hilton 2004, p. 173. sfn error: no target: CITEREFDodsonHilton2004 (help)
วัตต์ (แก้ความกำกวม)

วัตต์ (Watt หรือ watt) อาจหมายถึง
วัตต์ (watt) หน่วยอนุพันธ์ของ กำลังของพลังงาน ในหน่วยเอสไอ ซึ่งตั้งชื่อเป็นเกียรติแก่ เจมส์ วัตต์
วัตต์-ชั่วโมง (Watt-hour)
สมดุลวัตต์ (Watt balance)
กำลังของลำโพง (Nominal watt)
วัตต์ (วรรณกรรม), a book by Samuel Beckett
อัลบั้มเพลงของ Ten Years After
เจมส์ วัตต์, นักประดิษฐ์ชาวสก๊อต ผู้ปฏิวัติเครื่องจักรไอน้ำ
โรเบิร์ต-วัตสัน วัตต์, วิศวกรผู้ปฏิวัติเครื่องเรดาร์ ชาวอังกฤษ (Robert Watson-Watt) British developer of radar
วัตต์แห่งซัสเซซ, กษัตริย์แห่ง แองโกลแซกซอน (Watt of Sussex)
อดัม วัตต์, นักมวย ชาวออสเตรเลีย (Adam Watt
เบน วัตต์, นักดนตรี ชาวอังกฤษ (Ben Watt)
เดวิด วัตต์, นักวิทยาศาสตร์คอมพิวเตอร์ ชาวอังกฤษ (David Watt)
เดวิด กิบสัน-วัตต์, นักการเมือง ชาวอังกฤษ (David Gibson-Watt)
ดักลัส วัตต์, นักการเมือง ชาวแคนาดา (Douglas Watt)
เอ็ดดี้ วัตต์, นักเบสบอล (Eddie Watt)
โจฟฟ์ วัตต์, นักวิ่ง ชาวออสเตรเลีย (Geoff Watt)
จอร์จ วัตต์, นักพฤกษศาสตร์ ชาวสก๊อตแลนด์ (George Watt)
ฮามิช วัตต์, นักการเมือง ชาวสก๊อตแลนด์ (Hamish Watt)
เอียน วัตต์, นักวรรณคดีประวัติศาสตร์ (Ian Watt)
ไจเมอ วัตต์, ที่ปรึกษาการเมือง ชาวแคนาดา (Jaime Watt)
เจมส์ จ. วัตต์, รัฐมนตรีกระทรวงกลาโหม สหรัฐอเมริกา (James G. Watt)
จิม วัตต์, นักมวย ชาวสก๊อตแลนด์ (Jim Watt)
โจคฮิม ฟอน วัตต์ (Joachim von Watt) , ชื่อเดิมของนักวิชาการ ชาวสวิส Joachim Vadian
โจเซฟ วัตต์, เจ้าของเข็มสามารถVC ชาวสก๊อตแลนด์ (Joseph Watt)
โจเซฟ ม. วัตต์, ตุลาการ ชาวอเมริกา (Joseph M. Watt)
เคที่ วัตต์, นักกีฬาจักรยาน ชาวออสเตรเลีย (Kathy Watt)
เคธ วัตต์, นักจักรวาลวิทยา (Keith Watt)
ลอว์เรนซ์ วัตต์-เอวานส์, นักเขียนนิยายแนวจินตนาการ ชาวอเมริกา (Lawrence Watt-Evans)
ลาลี่ วัตต์, นักการเมือง ชาวอเมริกา (Lali Watt)
เลสลี่ วัตต์, นักกีฬาคริกเกต ชาวนิวซีแลนด์ (Leslie Watt)
เมล วัตต์, นักการเมือง ชาวอเมริกา (Mel Watt)
ไมค์ วัตต์, นักดนตรี ชาวอเมริกา (Mike Watt) หรือ นักกีฬาฮอคกี้น้ำแข็ง ชาวแคนาดา (Mike Watt)
นิโคล วัตต์, นักกีฬาสเก็ต ชาวแคนาดา (Nicole Watt)
โรเบิร์ต วัตต์, ผู้ประกาศข่าว ชาวแคนาดา (Robert Watt)
เชลล่า วัตต์-คลอเทียร์, นักกิจกรรม ชาวแคนาดา (Sheila Watt-Cloutier)
ทอม วัตต์, นักกีฬาฮอคกี้ ชาวแคนาดา (Tom Watt) หรือ นักแสดงและนักจัดรายการวิทยุ ชาวอังกฤษ (Tom Watt)
วิลเลียม วัตต์, นักการเมือง ชาวออสเตรเลีย (William Watt)
วิลเลียม มองต์โกเมอรี่ วัตต์, นักวิชาการ อิสลาม (William Montgomery Watt)
วิลเลียม สมิธ วัตต์, นักวิชาการวรรณกรรมคลาสสิก ชาวอังกฤษ (William Smith Watt)
วิภังค์

วิภังค์ อาจหมายถึง
สุตตวิภังค์ คัมภีร์ในพระวินัยปิฎก
วิภังค์ปกรณ์ คัมภีร์ในพระอภิธรรมปิฎก
สถาพร ขันธสะอาด

| ข้อมูลส่วนบุคคล |
| --- | --- |
วันเกิด: 7 กรกฎาคม พ.ศ. 2493 (74 ปี)
ข้อมูลล่าสุด: 23 ตุลาคม 2558
สถาพร ขันธสะอาด (เกิดเมื่อวันที่ 7 กรกฎาคม 2493) เป็นนักจักรยานชาวไทย สถาพรได้เข้าร่วมการแข่งขันในการแข่งขันโอลิมปิกฤดูร้อน 1972.
ลูกนิมิต

สำหรับความหมายอื่น ดูที่ นิมิต
ลูกนิมิตที่วัดโพธิญาณ พิษณุโลก
นิมิต หมายถึงวัตถุที่เป็นเครื่องหมายบอกกำหนดเขตหรือแดนแห่งสีมา เป็นเครื่องหมายบอกเขตสีมาที่พระวินัยกำหนดให้ใช้ได้มี 8 อย่าง คือภูเขา ศิลา ป่าไม้ ต้นไม้ จอมปลวก หนทาง แม่น้ำ น้ำ แต่ที่นิยมกันมากที่สุดคือใช้ศิลาหรือหินเป็นนิมิต
นิมิตที่เป็นศิลาหรือสกัดศิลาให้มีลักษณะกลมเส้นผ่าศูนย์กลางประมาณ 30-38 เซนติเมตร เรียกว่า ลูกนิมิต แต่ละสีมาจะใช้ 9 ลูก ก่อนทำสังฆกรรมผูกสีมานิยมจัดงานกันเอิกเกริกโดยถือกันว่าเป็นงานบุญใหญ่ เรียกว่า งานปิดทองลูกนิมิต เมื่อทำพิธีตามพระวินัยเสร็จแล้วจะฝังศิลานิมิตนั้นลงไปในดินแล้วสร้างซุ้มครอบไว้ข้างบนโดยมี ใบสีมา เป็นเครื่องหมายสังเกตว่าลูกนิมิตอยู่ตรงนั้น แต่หากใบสีมาเป็นศิลาที่ใหญ่พอ และปักติดลงไปในดิน ก็ไม่จำเป็นต้องมีลูกนิมิต
อุโบสถในภาคอีสาน หรือ สิม มักจะมีลูกนิมิตที่เป็นก้อนหินวางอยู่รอบโบสถ์ แต่ไม่มีใบเสมากำกับ
ที่มา

ในสมัยพุทธกาล สมเด็จพระสัมมาสัมพุทธเจ้ามีกุศโลบายที่ต้องการให้มีการทบทวนพระธรรมคำสั่งสอนของพระองค์อยู่เสมอพระองค์จึงได้กำหนดให้พระสงฆ์ต้องประชุมร่วมกัน หรือที่เรียกว่า ทำสังฆกรรม โดยกำหนดให้ทำสังฆกรรมในบริเวณที่กำหนดไว้เท่านั้นเพื่อมิให้ฆราวาสมายุ่งเกี่ยว จึงมีการกำหนดเขตแดนด้วยวัตถุบางอย่างขึ้นที่เรียกว่า "การผูกสีมา" (สีมา แปลว่า เขตแดน) พระพุทธองค์กำหนดไว้ 8 อย่าง คือ ภูเขา ศิลา ป่าไม้ ต้นไม้ จอมปลวก หนทาง แม่น้ำ และ น้ำนิ่ง เรียกเขตแดนนี้ว่า "นิมิต"
ต่อมาจึงมีการพัฒนากำหนดนิมิตใหม่แทนเขตแดนตามธรรมชาติ  เป็นการจัดสร้างขึ้นโดยเฉพาะ เช่น บ่อ คู สระ และก้อนหิน โดยเฉพาะก้อนหินเป็นที่นิยมกันมาก ซึ่งต่อมามีการประดิษฐ์ก้อนหินให้เป็นลูกกลม ๆ เป็นเครื่องหมายที่ค่อนข้างถาวรขึ้นแทน เรียกว่า "ลูกนิมิต" ภายหลังมีการจัดพิธีขึ้นเรียกว่า "ฝังลูกนิมิต"
การฝังลูกนิมิต

การฝังลูกนิมิตต้องได้รับพระราชทานเขตวิสุงคามสีมาจากพระเจ้าแผ่นดินเสียก่อน ก่อนจะฝังลูกนิมิตจะต้องมีการสวดถอนพื้นที่ก่อนเพื่อให้พื้นที่นั้นบริสุทธิ์ หากทราบภายหลังว่าพื้นที่นั้นเคยเป็นเขตวัดใดวัดหนึ่งแล้ว การประกาศเขตครั้งนั้นก็จะถือเป็นโมฆะ ในการสวดถอนพื้นที่อาจทำล่วงหน้ากันหลายวันหรืออาจกระทำในวันผูกพัทธสีมา
การฝังลูกนิมิตนิยมฝังตอนเที่ยงคืน เช้าตรู่หรือตอนบ่าย โดยบางวัดอาจจะกราบบังคมทูลองค์พระบาทสมเด็จพระเจ้าอยู่หัว พระบรมวงศานุวงศ์ หรือสมเด็จพระสังฆราชมาเป็นองค์ประธานในพิธี เพื่อทรงตัดลูกนิมิตด้วยก่อนทำพิธี
ลูกนิมิตที่ใช้ผูกสีมา 9 ลูก ฝังตามทิศต่าง ๆ รอบอุโบสถทั้ง 8 ทิศ ทิศละ 1 ลูก และฝังไว้กลางอุโบสถอีก 1 ลูก เป็น 1 ลูกเอก เมื่อผูกสีมา พระสงฆ์จำนวน 4 รูป จะเดินตรวจลูกนิมิตที่วางตามทิศต่าง ๆ โดยเริ่มต้นจากทิศตะวันออก เรียกว่า สวดทักสีมา เวียนขวาไปจนครบ 8 ลูกนิมิต เมื่อสวดทักนิมิตจบแล้วจึงกลับไปประชุมสงฆ์ในอุโบสถและสวดประกาศสีมาอีกครั้ง หลังจากนั้นจึงทำการตัดลูกนิมิตลงหลุมเพื่อกลบ แล้วสร้างเป็นซุ้มหรือก่อเป็นฐานตั้งสีมาในเวลาต่อมา หากเป็นวัดราษฎร์นิยมทำใบสีมาซุ้มละแผ่น ส่วนวัดหลวงทำซุ้มละสอง เรียกว่า สีมาคู่
ความเชื่อเรื่องทำบุญในพิธีฝังลูกนิมิต เชื่อกันว่าได้บุญกุศลมาก เพราะถือว่าวัดหนึ่งมีอุโบสถได้แห่งเดียว
จุดทำบุญปิดทองลูกนิมิตในวัดร่องเสือเต้น เชียงราย
โมเดลจำลองการฝังลูกนิมิตในพิพิธภัณฑ์กษาปณ์ กรุงเทพมหานคร
วัตถุขนาดเล็กในระบบสุริยะ

แผนภาพออยเลอร์แสดงชนิดของวัตถุต่าง ๆ ในระบบสุริยะ
วัตถุขนาดเล็กในระบบสุริยะ เป็นคำทั่วไปสำหรับวัตถุท้องฟ้าทั้งหมดที่โคจรรอบดวงอาทิตย์ ยกเว้นดาวเคราะห์ ดาวเคราะห์แคระ และ ดาวบริวาร วัตถุที่ถูกรวมอยู่ในนิยามนี้ได้แก่วัตถุพ้นดาวเนปจูน (ไม่รวมวัตถุคล้ายดาวพลูโต) ดาวเคราะห์น้อยทั่วไป ดาวหาง ฝุ่นระหว่างดาวเคราะห์ ฯลฯ
ภาพรวม

บทความหลัก: นิยามดาวเคราะห์ของไอเอยู
คำว่า "วัตถุขนาดเล็กในระบบสุริยะ" ในที่นี้ได้ถูกนิยามไปพร้อมกับการนิยามความหมายของ "ดาวเคราะห์ในระบบสุริยะ" และ "ดาวเคราะห์แคระ" ตามที่กำหนดโดยมติสมัชชาใหญ่ของสหพันธ์ดาราศาสตร์สากลที่จัดขึ้นที่กรุงปรากในปี 2006
วัตต์ต่อเมตร-เคลวิน

วัตต์ต่อเมตร-เคลวิน (W·m−1·K−1) เป็นหน่วยเอสไอ สำหรับวัดค่าสัมประสิทธิ์การนำความร้อน (thermal conductivity, k) ของสสาร ได้มาจากค่า ปริมาณความร้อน Q ที่ถ่ายเทภายในเวลา t ได้ในสสารที่หนา L และมีพื้นที่หน้าตัด A และ ผลต่างอุณหภูมิทั้งสองด้านเป็น ΔT ที่สภาวะคงตัว ดังสมการ
โดยที่หน่วยของปริมาณความร้อนเป็นจูล เวลาเป็นวินาที ความหนาเป็นเมตร พื้นที่เป็นตารางเมตร และผลต่างอุณหภูมิเป็นเคลวิน
ดูเพิ่ม

การนำความร้อน
วิภาวดี

วิภาวดี อาจหมายถึง
ถนนวิภาวดีรังสิต
พระเจ้าวรวงศ์เธอ พระองค์เจ้าวิภาวดีรังสิต
อำเภอวิภาวดี จังหวัดสุราษฎร์ธานี
น้ำตกวิภาวดี จังหวัดสุราษฎร์ธานี
วิภัชชวาท

ในการสังคายนาครั้งที่สามในศาสนาพุทธ พระโมคคลีบุตรติสสเถระถือว่า วิภัชชวาท เป็นอีกชื่อหนึ่งของนิกายเถรวาท แต่หลักฐานของจีนกล่าวว่านิกายปรัชญัปติวาท นิกายมหีศาสกะ และนิกายสางมิตียะ บางครั้งก็เรียกรวม ๆ ว่านิกายวิภัชวาทด้วย จึงอาจเป็นนิกายหนึ่งต่างหากที่แยกออกมาจากเถรวาท ส่วนหลักฐานฝ่ายทิเบตกล่าวว่า นิกายมหีศาสกะ นิกายกาศยปียะ และนิกายธรรมคุปต์แยกออกมาจากนิกายวิภัชชวาทนี้
วิลาศ อรุณศรี

| วิลาศ อรุณศรี |
| --- | --- |

เลขาธิการนายกรัฐมนตรี
ดำรงตำแหน่ง 16 กันยายน พ.ศ. 2557 – 24 มิถุนายน พ.ศ. 2562
นายกรัฐมนตรี: ประยุทธ์ จันทร์โอชา
ก่อนหน้า: สุรนันทน์ เวชชาชีวะ
ถัดไป: ดิสทัต โหตระกิตย์
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
ผู้ปฏิบัติหน้าที่  โฆษกประจำสำนักนายกรัฐมนตรี
ดำรงตำแหน่ง 18 พฤษภาคม พ.ศ. 2558 – 18 สิงหาคม พ.ศ. 2558
นายกรัฐมนตรี: ประยุทธ์ จันทร์โอชา
ก่อนหน้า: ยงยุทธ มัยลาภ (โฆษก)
ถัดไป: สรรเสริญ แก้วกำเนิด (โฆษก)
 
ข้อมูลส่วนบุคคล
เกิด: 19 กันยายน พ.ศ. 2496 (71 ปี)
คู่สมรส: พลตรีหญิง นวลทิพย์ อรุณศรี

พลเอก วิลาศ อรุณศรี (บิ๊กอ้อ) อดีตเลขาธิการนายกรัฐมนตรี ผู้อำนวยการศูนย์บัญชาการติดตามสถานการณ์ และสมาชิกสภานิติบัญญัติแห่งชาติ กรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งสำนักนายกรัฐมนตรีที่ 210/2559กรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0 ตามคำสั่งสำนักนายกรัฐมนตรีที่ 194/2560 อดีตราชองครักษ์พิเศษ
อดีตผู้ปฏิบัติหน้าที่โฆษกรัฐบาลในรัฐบาลพลเอกประยุทธ์ จันทร์โอชา อดีตผู้ทรงคุณวุฒิพิเศษกองทัพบก อดีตผู้ช่วยเสนาธิการทหารบกฝ่ายการข่าว
พล.อ.วิลาศ เป็นนักเรียนเตรียมทหารรุ่นที่ 12 รุ่นเดียวกับพลเรือเอก พะจุณณ์ ตามประทีป และพลเอก ประยุทธ์ จันทร์โอชา
การทำงาน

พล.อ.วิลาศ เข้ารับราชการทหารม้า สังกัดกองทัพบก เคยดำรงตำแหน่งเป็นรองแม่ทัพน้อยที่ 1 เป็นผู้บัญชาการกองพลทหารม้าที่ 2 รักษาพระองค์ เป็นผู้ช่วยเสนาธิการทหารบกฝ่ายการข่าว และตำแหน่งสุดท้ายคือ ผู้ทรงคุณวุฒิพิเศษกองทัพบก ก่อนจะเกษียณอายุราชการในปี พ.ศ. 2556 ต่อมาในปี พ.ศ. 2557 ได้รับแต่งตั้งเป็นที่ปรึกษารองหัวหน้าฝ่ายเศรษฐกิจ คณะรักษาความสงบแห่งชาติ (คสช.) และสมาชิกสภานิติบัญญัติแห่งชาติ ในปี พ.ศ. 2557 ภายหลังการยึดอำนาจการปกครองประเทศของคณะรักษาความสงบแห่งชาติ เมื่อวันที่ 22 พฤษภาคม พ.ศ. 2557 ต่อมาในเดือนกันยายนของปีเดียวกัน ได้รับแต่งตั้งเป็นเลขาธิการนายกรัฐมนตรี
วันที่ 18 พฤษภาคม 2558 พลเอกวิลาศ ได้รับการแต่งตั้งให้เป็นปฏิบัติหน้าที่โฆษกรัฐบาลอีกตำแหน่งหนึ่งแทนร้อยเอก นายแพทย์ ยงยุทธ มัยลาภ ที่ได้ยื่นหนังสือลาออกไปด้วยเหตุผลสุขภาพ
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2528 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2531 –  เหรียญราชการชายแดน (ช.ด.)
พ.ศ. 2529 –  เหรียญจักรมาลา (ร.จ.ม.)
รายพระนามพระมหาอุปราชและมกุฎราชกุมารลาว

| องค์มกุฎราชกุมารแห่งลาว |
| --- | --- |
ผู้แต่งตั้ง: พระมหากษัตริย์ลาว
วาระ: ตลอดพระชนม์ชีพ
สถาปนา: ?
คนสุดท้าย: เจ้าชายวงศ์สว่าง มกุฎราชกุมารแห่งลาว
ยกเลิก: พ.ศ. 2518
องค์มกุฎราชกุมารแห่งราชอาณาจักรลาว > ราชวงศ์ล้านช้างหลวงพระบาง

| มกุฎราชกุมารแห่งลาว> พระนาม | มกุฎราชกุมารแห่งลาว> ความสัมพันธ์กับพระมหากษัตริย์ | มกุฎราชกุมารแห่งลาว> พระชนนี | มกุฎราชกุมารแห่งลาว> ประสูติ | มกุฎราชกุมารแห่งลาว> รับพระยศ | มกุฎราชกุมารแห่งลาว> พ้นจากพระยศ | มกุฎราชกุมารแห่งลาว> พระมหากษัตริย์ | มกุฎราชกุมารแห่งลาว>  |
| --- | --- | --- | --- | --- | --- | --- | --- |
| องค์มกุฎราชกุมารสว่างวัฒนา | พระราชโอรส | พระอัคคมเหสีคำอุ่น | 13 พฤศจิกายน ค.ศ. 1908 | ค.ศ. 1945 | 29 ตุลาคม ค.ศ. 1959  (เสวยราชย์) | พระบาทสมเด็จพระเจ้ามหาชีวิตศรีสว่างวงศ์ |  |
| องค์มกุฎราชกุมารวงศ์สว่าง | พระราชโอรส | พระอัครมเหสีเจ้าหญิงคำผูย | 27 กันยายน ค.ศ. 1931 | 29 ตุลาคม ค.ศ. 1959 | 2 ธันวาคม ค.ศ. 1975 (ล้มเลิกระบอบกษัตริย์) | พระบาทสมเด็จพระเจ้ามหาชีวิตศรีสว่างวัฒนา |  |
ดูเพิ่ม

พระมหาอุปราช
กรมพระราชวังบวรสถานมงคล (ไทย)
พระมหาอุปราชา (พม่า)
วันว่าง

วันว่าง หมายถึง ช่วงเวลาที่เป็นการพักผ่อน หรือการได้ใช้ช่วงเวลาทำกิจกรรมอื่นๆที่เป็นงานอดิเรกนอกเหนือจากการทำงาน สำหรับมนุษย์ มักเกิดขึ้นในช่วงสุดสัปดาห์ และวันหยุด รวมถึงวันนักขัตฤกษ์
กิจกรรมในวันว่าง ได้แก่ กิจกรรมที่สมัครใจทำในยามว่าง เพื่อให้เกิดความเพลิดเพลิน ผ่อนคลายความตึงเครียดทั้งร่างกายและจิตใจ นันทนาการ การเล่น และความสนุกสนาน ไม่สงวนไว้แต่มนุษย์ แต่พบได้ในสัตว์เกือบทุกชนิด การเล่นช่วยพัฒนาทักษะต่าง ๆ โดยเฉพาะทักษะการเคลื่อนไหวในสิ่งมีชีวิตวัยเยาว์
ประกอบด้วย ดนตรี การเต้นรำ กีฬา งานอดิเรก เกม และการท่องเที่ยว การดูโทรทัศน์ และฟังเพลง เป็นรูปแบบสามัญของนันทนาการ ความเป็นเอกลักษณ์คือ
1.ไม่เป็นงานอาชีพ
2.ไม่เป็นอบายมุข
3.ไม่มีผลตอบแทน
4.ไม่มีใครบังคับให้ร่วมกิจกรรม
ว่านจูงนาง

| ว่านจูงนาง |
| --- | --- |

ว่านจูงนาง

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Liliopsida
อันดับ:: Asparagales
วงศ์:: Orchidaceae
วงศ์ย่อย:: Vandoideae
สกุล:: Geodorum 
สปีชีส์:: G.  attenuatum

ว่านจูงนาง หรือ ว่านเขียด (ภาคเหนือ) หรือ อึ่งเปราะ ชื่อวิทยาศาสตร์: Geodorum attenuatum Griff. มีหัวแบบหัวเผือก ดอกมีกลิ่นหอม ออกดอกช่วงเดือนเมษายนถึงมิถุนายน ในประเทศไทยพบทางภาคเหนือ เช่น เชียงใหม่ แม่ฮ่องสอน ภาคอีสานเช่น นครพนม มุกดาหาร ภาคใต้เช่น พังงา สุราษฎร์ธานี เป็นคนละสปีชีส์กับ"ว่านจูงนางหลวง" (ชื่อวิทยาศาสตร์: Geodorum citrinum)
ใช้เป็นไม้ประดับ ในทางไสยศาสตร์ถือว่าเป็นว่านทางเมตตามหานิยม
ชื่ออื่นๆ

อึ่งเปราะ
ว่านถอนพิษ
กำปองดิน
ดูเพิ่ม

ตัวอย่างกล้วยไม้ในประเทศไทย
↑  ลลิล สิทธิสัจธรรม และ นฤมล กฤษณชาญดี. คู่มือกล้วยไม้ฉบับพกพา. กทม. สารคดี. 2545
↑  เศรษฐมนตร์ กาญจนกุล. ว่าน. กทม. เศรษฐศิลป์. 2553
↑  เศรษฐมนตร์ กาญจนกุล.ว่าน .กทม.เศรษฐศิลป์. 2553.
สมเด็จพระสังฆราชเจ้า

ระวังสับสนกับ สมเด็จพระมหาสมณเจ้า
สมเด็จพระสังฆราชเจ้า เป็นพระอิสริยยศ ของเจ้านายชั้นพระอนุวงศ์ ผู้ทรงดำรงสมณศักดิ์ในตำแหน่งสมเด็จพระสังฆราช ทรงฉัตรตาดเหลือง 5 ชั้น ซึ่งพระอนุวงศ์ที่ทรงดำรงพระอิสริยยศดังกล่าวมีอยู่ 1 พระองค์ คือ
พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า
ในวันที่ 20 ธันวาคม พ.ศ. 2499 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สถาปนาสมเด็จพระสังฆราช ขึ้นเป็นสมเด็จพระสังฆราชเจ้า นับเป็นครั้งแรกในประวัติศาสตร์ ที่มีการสถาปนาสมเด็จพระสังฆราชที่มาจากสามัญชนขึ้นทรงกรม ได้แก่
สมเด็จพระสังฆราชเจ้า กรมหลวงวชิรญาณวงศ์
นอกจากนี้การเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 28 กรกฎาคม พ.ศ. 2562 มีพระบรมราชโองการโปรดเกล้าฯ สถาปนาพระอัฐิสมเด็จพระสังฆราช ขึ้นเป็นสมเด็จพระสังฆราชเจ้า 2 พระองค์ ได้แก่
สมเด็จพระสังฆราชเจ้า กรมหลวงชินวราลงกรณ
สมเด็จพระสังฆราชเจ้า กรมหลวงวชิรญาณสังวร